el el el el el el en en en en en el en en nl el el el en en en en de en en en en en en en en en en en en en es en en en en en en en en en en en en en en en en pt en en en en el el el en en el el el el el el nl el el el en en en en de en en en en en en en en en en en en en es en en en en en en en en en en en en en en en en pt en en en en el el el en en el el el el el el en el el el el el el el el el el en el en el en el el el el it el el el el el el el el el el el de el el el el en en el en en en en el el en el el
Το φετινό Draft τίναξε όλα τα προγνωστικά στον αέρα (εκτός από το mock του Δημήτρη, που πέτυχε σωστά 7 από τις ομάδες), ξεκινώντας και κλείνοντας με τον ίδιο τρόπο: με απρόσμενα pick – βόμβα. Όλο αυτό το αναπάντεχο κλίμα γεννήθηκε από την πρώτη κιόλας επιλογή των Browns, που λησμόνησαν τον, για πολλούς, σίγουρο πρώτο επιλαχόντα Sam Darnold για τον πιο έμπειρο αλλά συνάμα και πιο “βολεμένο” σε καλή επίθεση Baker Mayfield. Από εκεί, και πέρα, το υπόλοιπο του Draft πήρε πολλές παράξενες τροπές.
Θα σας τα πουν, όμως, καλύτερα οι συντάκτες, οι οποίοι παρακολούθησαν ζωντανά όλον τον πρώτο γύρο, και σίγουρα είχαν πολλά να πουν στη διάρκεια. Να μερικές από τις παρατηρήσεις μας, οι οποίες βασίζονται καθαρά σε προσωπικές απόψεις.
Οι πρώτοι τυχεροί του φετινού draft, ήταν οι Broncos, οι οποίοι πρόσθεσαν στην αμυντική τους μηχανή έναν πολιορκητικό κριό. Προσωπικά πιστεύω ότι το δίδυμο Von Miller – Bradley Chubb θα προκαλέσει τρόμο στις αντίπαλες επιθέσεις. Μάλλον γι αυτό οι Raiders διάλεξαν τον Kolton Miller ΟΤ, μήπως και σώσουν τον Derek Carr. Βέβαια αυτό οδήγησε τους Chargers να επιλέξουν τον Derwin James από το Florida State, αθλητής που προοριζόταν για την πρώτη δεκάδα. Δύσκολα τα πραγματα για τους Raiders.
Την μεγαλύτερη εντύπωση μου την προκάλεσαν δύο ομάδες, οι Buffalo Bills και οι Baltimore Ravens. Οι Bills, κατάφεραν να διαλέξουν τον Josh Allen στην έβδομη θέση, και τον εξαιρετικά ταλαντούχο LB Tremaine Edmunds στην 16η θέση. Εξαιρετικό management από το τεχνικό επιτελείο στο Buffalo. Οι Ravens ενώ αρχικά έκαναν διαρκώς trade το πρώτο pick τους, εκτός από τον Hayden Hurst, ο οποίος είναι ενας εξαιρετικός TE, επέλεξαν τον Lamar Jackson. Έχω τρομερή αδυναμία στον συγκεκριμένο αθλητή, μιας και μπορεί να θυμίσει λίγο Michael Vick της Atlanta. Αλλάζει η επίθεση στην Βαλτιμόρη; Flacco για trade την επόμενη χρονιά!
NYG: Αναμενόμενη η επιλόγη του RB Saquon Barkley. Κινήθηκαν στα σίγουρα.
NYJ, BUF, ARI: Αναμενόμενες και εδω οι επιλογές στην θέση του QB, απλά δεν γνωρίζαμε ποιον παίκτη θα επιλέξει η κάθε ομάδα. Εκτιμώ πως ο Rosen είναι αυτός που μεταβαίνει στο πιο “άρτιο” περιβάλλον και θα αποδόσει καλύτερα τα πρώτα χρόνια τις καριέρας του από τους υπόλοιπους.
SF, OAK: Τελικά το coin toss για το ένατο pick έπαιξε σημαντικό ρόλο καθώς και οι δύο ήθελαν τον OT Mike McGlinchey. Τον πρόλαβαν οι 49ers και οι Raiders μετά από ένα σχετικά μικρό trade down επιλέξαμε τον επόμενο OT, Kolton Miller. Δεν με ενθουσίασε καθόλου αυτή η επιλογή γιατί δεν πήραμε τον “best available” παίκτη, δεν “εκμεταλλευτήκαμε” την θέση του 15ου pick και “στείλαμε” τον S Derwin James στους Chargers. Δυστυχώς συνεχίζουμε να μην αξιοποιούμε σωστα τις θέσεις που έχουμε στο draft και ουσιαστικά τζογάρουμε.
GB: Στους νικήτες της βραδιας οι Packers. Και τον CB που θέλανε πήραν και pick πρώτου γύρου απέκτησαν για το 2019 από τους Saints!
Για μένα ήταν σχεδόν σίγουρο ότι όποια ομάδα θα έκανε trade για να επιστρέψει στον πρώτο γύρο θα επέλεγε κάποιον QB. Το έξτρα έτος συμβολαίου που δίνει στις ομάδες ο πρώτος γύρος του draft είναι σημαντικός παράγοντας και παίζει μεγάλο ρόλο ώστε οι ομάδες να το προτιμούν από το να κάνουν trade up στην αρχή του δεύτερου γύρου οπου μπορεί να τους “κοστίσει” και λιγότερο. Το ότι τελικά ήταν οι Ravens αυτοί που επέλεξαν τον QB Lamar Jackson δεν ξέρω πως θα λειτουργήσει για την ομάδα της Βαλτιμόρης. Αλλάζει τελείως κατεύθυνση το σύστημα της επίθεσης τους τα επόμενα χρόνια.
Υ.Γ. Κοψοχρονιά έδωσαν τελικά το 32ο pick τους οι Eagles. Υπολόγιζα πως θα αποκτούσαν τουλάχιστον δύο picks για την δεύτερη ημερά του Draft.
Colts: η Ινδιανάπολη δεν είχε ανάγκη από QB και παράλληλα βρισκόταν στις πρώτες επιλογές του draft. Κάνει την ανταλλαγή, πέφτωντας τρεις θέσεις και παίρνει 2+1 επιλογές δεύτερου γύρου χωρίς να δώσει κάτι άλλο. Αφήνει τους υπόλοιπους να σφαχτούν για τους QB και συγχρόνως βάζει στο οπλοστάσιο της έναν αθλητή με κυρίαρχο παιχνίδι που λέγεται ότι θα αγωνίζεται στο υψηλότατο επίπεδο για τα επόμενα πολλά χρόνια. Κέντησε!
Steelers: το μεγαλύτερο λάθος που μπορεί να κάνει κάποιος είναι να κρίνει μια επιλογή σε σύντομο χρονικό διάστημα, ειδικά αμέσως μετά το draft. O Edmunds – όχι ο γνωστός αλλά ο αδερφός του- που επιλέχθηκε στον αριθμό 28 μας έκανε να παραξενετούμε λίγο. Δεν είναι θηρίο σωματικά σαν τον Trumaine, αλλά έχει χαρακτηριστικά με καλό ταβάνι. Παρ’ ολ’ αυτά, τον περιμέναμε πολύ παρακάτω 2-4 γύρο. Ερωτηματικό θα βάλω και στην θέση που τον προορίζουν. Έκπληξη!
Jaguars: πριν ξεκινήσει το draft σκεφτόμουν ανυπόμονα πότε θα έρθει η ώρα των Jags και τι θα συμβεί. Τα τελευταία χρόνια έχουν κερδίσει τον ενθουσιασμό μου, όχι τόσο -και- για τους αθλητές που επιλέγουν αλλά για τον τρόπο που χτίζουν μέσω αυτής της διαδικασίας. Μια στρατηγική που τουλάχιστον στον πρώτο γύρο έχει ως προοπτική την αριστεία, δηλαδή να πάρουμε όσο το δυνατόν περισσότερα, και όχι να μπαλώσουμε τις σημερινές μας τρύπες σώνει και καλά. Στο 29 επέλεξαν τον DT Taven Bryan που θέλει μεν δουλειά αλλά με τις δυνατότητες και την μελλοντική εξέλιξη που μπορεί να έχει δεν θα μου έκανε εντύπωση αν τον έβλεπα πιο ψηλά. Πλάνο!
Αδυνατώ να καταλάβω την λογική των Cleveland Browns πλέον. Ο Baker Mayfield, αν και σίγουρα πιο έμπειρος από τον Sam Darnold, δεν έχει τα απαραίτητα φυσικά προσόντα να επιβιώσει σε αυτή την division. Ο αμέσως επόμενος ψηλότερος QB στην AFC North τον περνάει για 8 εκατοστά (ναι, έχει διαφορά), κι όλοι τους είναι σωματικά μυώδεις, γιατί γνωρίζουν τις άμυνες και τον σκληρό καιρό που έχει εκεί στα βόρεια. Επίσης, ο Baker είχε πολύ άνεση επιθετικά στην Οκλαχόμα, που δε θα βρει στους Browns εύκολα. Αν δίνω πάσο σε αυτό, δε γίνεται να δώσω στην προσπέραση του Chubb για τον Denzel Ward. Το δίδυμο Myles Garrett και Chubb θα ήταν θηριώδες, κι αντ’ αυτού ο Chubb θα πλαισιώνεται από τον Von Miller.
Η NFC North, λογικά, θα είναι η division – to – watch, αγγλιστί. Ο Roquan Smith στους Bears, αν πράγματι είναι αυτό που λένε (πολύ τολμηρό να λες ότι κάποιος μοιάζει στον Ray Lewis πριν καν αγωνιστεί, για να μην πω βλάσφημο), η άμυνα του Σικάγο αναβαθμίστηκε άμεσα. Ο Trubisky σιγά βρίσκει τα πατήματά του, κι ο Jordan Howard παραμένει το ίδιο απειλητικός, αν και για μένα θα πρέπει σίγουρα να πάνε για επίθεση τώρα, γιατί χωρίς ΤΕ ή σωστή OL, προκοπή δε βλέπει κανείς. Vikings, Bears κι ο Ρότζερς ανάμεσά τους. Μεγάλο καρουζέλ, να δω πώς θα το παίξω και στοίχημα. Επίσης, η προσθήκη του Frank Ragnow στους Lions, αν και εκείνη τη στιγμή μου φάνηκε άκυρη, πιστεύω θα δώσει μεγάλη βοήθεια στο Ντιτρόιτ.
Για τους Ravens μου, δεν έχω να πω πολλά. Ήμουν από τους λίγους στην Ελλάδα (νομίζω) που είχε μαντέψει σωστά πώς θα πηγαίναμε για ΤΕ, γιατί ειλικρινά δεν έχουμε έναν για δείγμα. Ο Flacco λατρεύει να έχει έναν tight end για ασφάλεια, κι η εμπειρία του Hayden Hurst την παρέχει και με το παραπάνω. Δε ξέρω γιατί γκρινιάζουν όλοι που είναι 25 ετών. Εμπειρία έχει, ωριμότητα επίσης, και με έναν 33άρη όπως ο Joe θα δέσει σχετικά γρήγορα. Όσον αφορά τον Joe Flacco, η αλήθεια είναι ότι η επιλογή του Lamar Jackson στο 32, όσο και να την περίμενα, δε μου ήταν εύκολη. Ο Joe “Elite” Flacco είναι ο λόγος που έγινα Raven κι η, λογικά, αποχώρησή του με τον ερχομό του 2019 φαντάζει πολύ δύσκολη για να τη χειριστώ τώρα. Ο Jackson είναι το μέλλον της ομάδας, καθώς δεν κάνεις trade up για έναν back up, αλλά ελπίζω μόνο ότι αν είναι η τελευταία κούρσα του Joe, μακάρι να τελειώσει ψηλά.